L'Arrestation
L'Arrestation (srpskohrvatski: Uhićenje) je drama u dva dijela Jeana Anouilha iz 1972. godine, premijerno izvedena 27. studenog 1974. godine u Bristolu, Engleska, u režiji Val May. Svoju francusku premijeru, drama je imala 20. rujna 1975. godine u pariškom Théâtre de l'Athénée, u režiji Jeana Anouilha i Rolanda Piétrija. L'Arrestation je jedna od samo četiri Anouilhove drame koje su praizvedene izvan Francuske (ostale su Jézabel, Médée i Monsieur Barnett), prije nego su imale svoju francusku premijeru. 

Drama prati trojicu likova koji se susreću kao gosti derutnog hotela u liječilišnom gradu - dječaka čija majka radi kao pijanistica i stalno je odsutna, mladića koji je u procesu raskida braka i čovjeka koji je u bijegu. Iako se međusobno ne poznaju i naizgled nemaju ništa zajedničko, njihove problematične životne priče se isprepliću, preispitujući tako smisao i funkciju života. 

Éditions de la Table Ronde je izdala djelo 1975. pa opet 1977. godine, ovoga puta u sklopu okupljenog niza "tajnih komada", zajedno s dramama Tu étais si gentil quand tu étais petit i Le Scénario. 

Djela Jeana Anouilha
Drame 1972.